Weltevrede Sekondêr het ’n baie bedrywige Oudstudente­bond wat ’n passie het vir sy ou skool en die “WeeTee”-leerders.
Saterdag is ’n formele ontbyt vir gaste voorgesit. Die doel was dan ook om die leerders aan die korrekte etiket by ’n formele geleentheid bloot te stel.
Hy is ’n jong man wat uit baie moeilike omstandighede en swaarkry sy lewe kon omkeer om bo sy omstandighede uit te styg. Sy dinamiese aanbieding het groot aanklank by die gehoor gevind.
Sy het gesê sy weet die fout lê by haar en telkens bevestig sy het my lief. Kan ’n vrou belangstelling verloor in seks met haar man?
Eerlikheid en gesprekke hieroor soos wat jy en jou vrou reeds het, is ’n goeie vertrekpunt om die oorsaak te identifiseer en ’n oplossing te vind. Voer dit verder. Dinge soos gekweste gevoelens, verwerping, kritiek en misverstande kan tot ’n sekslose huwelik lei.
Ons seun en sy vrou is al ’n geruime tyd geskei. Ons sien ons seun selde en het geen kontak met ons gewese skoondogter nie. My kleinseun (16) bly volgens sy keuse om die beurt by sy pa en ma.
Wanneer hy by sy ma bly en die een of ander kattekwaad aanjaag, word sy pa gebel om hom te kom berispe. Dit pla my. Sal dit nie by hom ’n swak beeld van sy pa laat ontstaan nie? Ek sal nooit inmeng nie.
Hierdie soort situasie ontstaan dikwels wanneer die een ouer manipulerend is en wil wraak neem op die ander. Hoe verander ’n mens die bestaande orde? Respek vir die kind se tyd saam met die ander ouer kan help, en ook as ouers saam besluit oor ernstige kwessies oor die kind se opvoeding en op sy toekoms fokus, pleks van die verlede.
In so ’n atmosfeer kan gesprekke oor dissipline makliker gevoer word, al is dit per e-pos of met ’n berader se leiding. Reëls waaroor die ouerpaar ooreengekom het en wat in albei huise geld, lei tot bestendigheid.
Dit kan keer dat ouers mekaar na die “slegte ouer” laat lyk. Jy kan jou seun help deur met hom oor jou waarnemings te praat. Soms word mense so by ’n situasie ingetrek dat hulle perspektief verloor oor die gevolge van hul optrede.
Die ou met wie ek nou al twee jaar uitgaan, sal maklik ’n keel opsit wanneer hy aanstoot neem. Ek voel ek moet in my spoor trap, maar is al moeg daarvoor dat hy dink alles is altyd op hom gemik.
Wanneer mense beskermingsmeganismes ontwikkel soos om altyd op die verdediging uit te wees, is dit deel van wie hulle is. Jy gaan dit nie oornag verander nie. Jy kan jou kêrel wel meer gelief laat voel deur hom te steun in wat vir hom saak maak.
My vriendin het my genooi om twee weke by haar op ’n ander dorp uit te span, maar ’n paar dae ná my aankoms het sy op ’n sakereis vertrek en moes ek verantwoordelikheid vir die huishouding aanvaar.
Sy het my nie vooraf gevra om te help nie. Ek het wel ingestem en glad nie laat blyk dit pla my nie. Ek voel sy het my net gebruik en weet nie hoe om teenoor haar op te tree nie.
Jy sal ernstig moet nadink oor of die vriendskap tot jou voordeel is en geleidelik moet terugtree deur minder kontak met haar te maak. Vriendskappe dreineer ’n mens emosioneel as perke nie gestel word nie.
’n Oop gesprek oor die voorval kan help, maar daar is g’n waarborg dat sy nie weer jou vriendskap gaan misbruik nie.